Éyə fada ǎ yi kpe ákə̌ŋ ékpa olugú yā ńsə̄m mod ǎ bɔ̄ á dzam dá yā mə́zēn mā, abǒg tē hḿ ńsə̄m wóé wáyi dzuuban. 14Ńdɔ Ǹtondôbə a ngádzó ai Mósɛs, nyé ai nyé nâ: “ 15Ngə́ mod a bəlan ai fúlú mədugán, a sə́mə́ təge tóán bindi ai ńdālán ā kə dali bífáī byáwóge ai Ǹtondôbə, a kələ və́ Ńtondôbə ású míńtáŋ mí ébyándi ǹnóm ńtómbá yǎ á nə̄ təge ai mǎn ékɔ́kɔ́b yǎ ńkunda míńtómbá wóé, a tɔá á tâŋ síkěl mɔ̄ní é táŋ síkel yǎ á ḿfúfúb étɔbɔgɔ. 16A yi yân ábím mədugán móé mə́ dālí á ngab yawóge ai Ǹtondôbə, a bədé fə efus á yób á tâŋ efas táŋ á yā dzóm tē yá bə́, a və́ə́ hḿ fada. Fada a yi kə kpe ású díé akə̌ŋ ekpa olugú ai ǹnóm ńtómbá, abǒg tē ǎ yi bǐ bidzǔgá. 17Ngə́ mod ǎ bɔ̄ évǔs, a daŋá təge yəm mvéndé dzyā yǎ é mam Ǹtondôbə ǎ kili, a yi bəgə ékolá yā évǔs dzíé. 18A yi kə́ və̄ fada ású ekom ebyándí ǹnóm ńtómbá təge ai mǎn ékɔ́kɔ́b yā ńkunda wóé, bə́ və̄gə́ é táŋ á nə̄ dzǎm kwī. Fada a yi kpe ású díe akə̌ŋ ekpa olugú ású évūs fūán yā ā bɔ, təge tóán bindi, a bǐ hḿ bidzǔgá yā étēde. 19Éyə̄ hḿ é mod ǎ bə̄gə́ ékolá á mís mə́ Ńtondôbə a vâg mətúnuŋa mə́ ékom­ ebyándī nālá. 2oŃdɔ Ǹtondôbə a ngádzó ai Mósɛs nyé ai nyé nâ: “ 21Ngə́ mod a və́ sámala Ǹtondôbə ai fúlú bingád yǎ ā bɔ mǎnyāŋ yǎ ńnam ású é dzóm ā sɔ́ nyie ábə̄ nyé tɔ abǒg á ngə̄nə́ á nyiege dzɔ́, tɔ ábōg ā dúgan dzɔ́, ngə́ kīg nâ a dían ai mǎnyāŋ tē. 22ngə́ á bɔ̄ kīg nâ, mod ǎ sɔ̄m dzóm ńdɔ a sô, ngə́ mod a və́ kǎn kig evwé sɔŋ a dzam ziŋ á mod ǎ bɔ̄ ábē.